# FK Bačka 1901 Subotica

### Izvor: Wikipedija

Bačka
Puno ime | Fudbalski klub Bačka 1901 Subotica
Nadimak | crveno-bili
Osnovan | 1901.
Igralište | Stadion na Somborskoj kapiji, Subotica
Kapacitet |
Direktor |
Trener |
Liga | Vojvođanska liga "Sjever"
2006./07. |

Glavni dres

Pričuvni dres

FK "Bačka 1901" (prijašnje ime HAD "Bačka") je najstariji nogometni klub u Vojvodini i Srbiji. Dolazi iz grada Subotice.

## [uredi] Imena

## [uredi] Povijest

Sadašnji FK "Bačka 1901." osnovan je 3. kolovoza 1901., pod imenom "Bacska Szabadkai Athletikai Club".

Oko ovog kluba su se okupljali bački Hrvati, što je vidljivo i po tome što je klupski grb bio tradicionalni hrvatski grb (šahovnica) u gornjem lijevom kutu. Po dijagonali je išla lenta sa tekstom "Bácska" (takvi grb je i danas).

U svibnju 1920. mijenja ime u Jugoslavensko sportsko društvo "Bačka".
Godine 1939. zbog sukoba s drugim gradskim klubovima Bačka ce igrati u Hrvatsko-slovenskoj ligi i otada naziv HAD Bačka. Godine 1941. ulaskom Horthyijevih trupa u Suboticu, Bačka vraća izvorno ime i takmiči se u 3. mađarskoj ligi.

31. svibnja 1945. klub mijenja ime u Hrvatski akademski športski klub "Građanski", a već u ožujku 1946. u "FD Sloboda".
1949. klub je ugašen od strane gradskih vlasti.
Godine 1950. spajanjem "Bratstva" i "Tekstilca" nastaje FD "Zvezda" koja od 1969. nosi staro ime "Bačka".
2001. poslije proslave 100 godišnjice klub stavlja dodatak 1901..

Bačka je nekoliko puta bila prvak južne Mađarske, a po jednom treća u Mađarskoj (1912.) i Jugoslaviji(1925.) i učesnik 1/4 finala Jugo-kupa (1974.). Klub je danas u teškoj situaciji.

Bačka igra na igralištu kraj Somborske kapije koje postoji još od 1899.. Sadašnja tribina je izgrađena 1926. i ima oko 1000 mjesta za sjedenje, a igralište ima i oko 5000 mjesta za stajanje.

"Bačka" je najstariji nogometni klub kojeg su osnovali Hrvati, a i najstariji je nogometni klub na području bivše Jugoslavije. Iako malih dosega u državnim prvenstvima, za svoje jubileje je uspio uvijek dovesti velike europske momčadi.

Za svoj 25-ti rođendan, "Bačkoj" su došli "Ferencvaros" iz Budimpešte i "Viktorija Žiškov" iz Praga, a od ondašnjih domaćih, zagrebački "HAŠK" i beogradski "BSK".

Za svoj 70-ti rođendan, "Bačka" je na Somborsku kapiju dovela "Dinama" iz Zagreba, "Željezničara" iz Sarajeva i "Ferencvarosa" iz Budimpešte.

Za svoj 100-ti rođendan, početkom kolovoza 2001. klub je upriličio turnir, koji je za razliku od prijašnjih jubileja, od velikih imena uspio privući samo novosadsku "Vojvodinu". Ipak, ovakvu časnu obljetnicu su svojim sudjelovanjem uveličala još dva "mala" bačka kluba: "Mladost" iz Apatina i "Hajduk" iz Kule.

Jedna od vrijednosti ovog kluba je bila ta, kako je rekao njen kapetan Bojan Ostrogonac "Kada sam došao Bačku, doživeo sam jako dobar prijem. Nije se gledalo ko je odakle, koliko ima para, da li je sa sela ili je iz grada. Ovo je bilo neočekivano za mene i odmah mi je bilo žao što od prvog dana nisam trenirao u Bačkoj. Društvo je bilo fenomenalno, dolazili smo na teren sat vremena pre početka treninga i ostajali sat vremena kasnije." [1].

Klub danas sudjeluje u Prvoj vojvođanskoj ligi (skupina "Sjever").

### [uredi] Postave i rezultati po sezonama

(popis nepotpun)

- 2003/04.: Gorjanac, Harmath, Bošnjak, M. Poljaković (Kopunović), Saulić, Perišić, Pufek, Šiška, Perović (Petrović), Takács, Moravčić

Sezonu su okončali na 5. mjestu 1. vojvođanske lige, sa 8 pobjeda, 8 neriješenih i 3 poraza. [2].

## [uredi] Poznati igrači

Najpoznatiji igrači u povijesti ovog kluba su bili:

- Antun Copko, reprezentativac i Mađarske i Kraljevine SHS
- Remija Marcikić-Kapetan, reprezentativac i Mađarske i Kraljevine SHS
- Andrija Kujundžić "Čiča"
- Nesto Kopunović "Netoj"
- Tihomir Ognjanov "Bata", jug. reprezentativac
- Antun Rudinski, jug. reprezentativac, kasnije veliki golgeter u "Crvenoj zvezdi"
- M. Horvacki
- J. Horvacki
- Josip Zemko, jug. reprezentativac
- Jožef Sabo-Joćo
- Zoltan Kujundžić

Pored svih navedenih, u "Bačkine" legende valja navesti i Lajos Vermesa, prof. Nikolu Matkovića, Ivana Sarića, Đuru Stantića, Zoltana Wagnera.

Legendarni partizanski vođa, Jovan Mikić - Spartak, po kome se zove gradski rival, je prve športske korake napravio na terenu "Bačke".

## [uredi] Poznati treneri

## [uredi] "Bačka" u umjetnosti

"Bačka" je dobila i svoje književno i filmsko uprizorenje. Hrvatski književnik iz Bačke, Milivoj Prćić, je svoju monodramu "Pivaj Bačka veselo", posvetio ovom nogometnom klubu, koji je bio od velikog značaja za kulturnu i športsku autonomiju bačkih Hrvata i u Ugarskoj u Austro-Ugarskoj, te kasnije u Kraljevini Jugoslaviji.

Po istoj monodrami, Rajko Ljubič je režirao i istoimeni film.

## [uredi] Klupski uspjesi

## [uredi] Šaljive zanimljivosti

Zbog crveno-bijelog dresa, sa okomitim prugama, kada bi gostovali u inozemstvu, nerijetko su ih miješali sa beogradskom "Crvenom zvezdom".

## [uredi] Tužna povijest

Zbog svojih hrvatskih obilježja, bila je metom napada i prijetnja srpskih ekstremista (nazivalo ih se "ustaškim klubom kojem nema mesta u srpskoj ligi"). [3], [4].

## [uredi] Vanjske poveznice

- Jubilej FK Bačke na subotica.info
- Članak iz "Hrvatske riječi" 29. prosinca 2005. O najboljem igraču godišta 1997. za 2005. u Bačkoj
- Jubilej Jubilej FK Bačke - subotica_info
- Klupski dresovi
- Klupski dresovi i grb
- Članak u "Hrvatskoj riječi" "Bačka" na filmu

- Povijest kluba:

Podlistak u "Subotičkima" I-VII (na srpskom):
"FK Bačka 1901–2006.: Datumi koji su određivali jugoslovensku futbolsku istoriju"

- I - Obeležili početak fudbalske istorije
- II - Fudbal na srpskom dvoru
- III - Igra "Bačke" u Kraljevini
- IV - Smena generacija
- V - Bačkina fudbalska golgota
- VI - Jubileji, velikani i kontroverze

Dobavljeno iz "http://hr.wikipedia.org../../../f/k/_/FK_Ba%C4%8Dka_1901_Subotica_f16f.html"

Kategorije: Srpski nogometni klubovi | Bačka | Vojvođanski Hrvati | Hrvatska sportska društva izvan Hrvatske

##### Views

- Članak
- Razgovor
- Trenutna inačica

##### Traži